Hans Jacob Ustvedt

Hans Jacob Neumann Ustvedt (født 4. juli 1903, død 26. januar 1982) var en norsk lege og kringkastingssjef.

Han var professor i indremedisin ved Universitetet i Oslo fra 1951 til 1962, i 1962 forlot han medisinen for å bli kringkastingssjef til 1972. Ustvedts særlige interesseområde som lege var tuberkulose. Doktoravhandlingen fra 1938 handlet om hvordan hjerneslag kan påvirke musikalitet. 

Ustvedt leverte en rekke vitenskapelige arbeider vedrørende indremedisinske og immunologiske emner, det var særlig av betydning for arbeidet med tuberkulose. (Bibsys)

Han var sønn av Nils Yngvar Ustvedt, far til Yngvar Ustvedt og Siri Jensen og bestefar til Anders Giæver.

Referanser

Eksterne lenker 
 

Kringkastingssjefer
Norske medisinprofessorer
Personer fra Oslo
Personer begravet på Vestre gravlund
Personer tilknyttet Oslo universitetssykehus